Aḍris wis tlata, azwel-ines «Čičču», yules-d deg-s unallas amek i yenneγna ufrux s daxel n lqefs-ines, inuda ad yefhem ugrud dacu i t-yuγen ur yegzi ara, ma yella d laẓ i yelluẓ, neγ yehlek, almi d tagara yefhem seg wallen n ufrux-nni belli yebγa ad yesrifeg, yebγa ad yeffeγ seg lqefs-nni, yebγa tilelli. Deg uḍris-a, ad yelmed yis-s ugrud ula d azal n tudert, am tlelli. Nefren-d tikkest seg tmecṭiṭuḥt-agi.